CELEX: 62017TN0685
Language: fi
Date: 2017-10-04 00:00:00
Title: Asia T-685/17: Kanne 4.10.2017 – Miralla Inversiones v. SRB

11.12.2017   
            
            
               FI
            
            
               Euroopan unionin virallinen lehti
            
            
               C 424/50
            
         Kanne 4.10.2017 – Miralla Inversiones v. SRB
   (Asia T-685/17)
   (2017/C 424/73)
   Oikeudenkäyntikieli: espanja
   
      Asianosaiset
   
   
      Kantaja: Miralla Inversiones, SL (Madrid, Espanja) (edustajat: asianajajat R. Vallina Hoset ja A. Lois Perreau de Pinninck)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ensinnäkin: ottamaan tämän kanteen tutkittavaksi asiamiehillä olevan vahvistetun valtuutuksen perusteella ja kumoamaan Banco Popularia koskevaan kriisinratkaisutoimeen liittyvän, 7.6.2017 tehdyn päätöksen SRB/EES/2017/08 ja sen perustana olevan arvostuksen; asianmukaisten tarkistusten tekemisen jälkeen aloittaa yleisen tuomioistuimen työjärjestyksen 120 artiklassa ja sitä seuraavissa artikloissa tarkoitetun menettelyn ja jatkaa sitä;
            
         
               —
            
            
               toiseksi: vaatimaan kanteessa esitetyin tavoin, että SBR esittää tässä asiassa viipymättä Deloitten asetuksen (EU) N:o 806/2014 20 artiklan mukaisesti laatiman väliaikaisen arvostuksen, jotta kantaja voisi asianmukaisesti käyttää puolustautumisoikeuksiaan; mainitun arvostuksen tultua esitetyksi vahvistaa erityisen määräajan, jonka kuluessa kantajalle on mahdollisuus analysoida ja tarkastella sitä riittävän yksityiskohtaisesti, jotta kantaja voi vastineen antovaiheessa esittää sitä koskevat väitteensä;
            
         
               —
            
            
               kolmanneksi: jos edellisessä kohdassa esitettyjä vaatimuksia ei hyväksytä ja jos menettelyä jatketaan, antamaan tuomion, jossa todetaan, että Banco Popularia koskevaan kriisinratkaisutoimeen liittyvä, 7.6.2017 tehty päätös SRB/EES/2017/08 ja sen perustana oleva arvostus ovat unionin oikeuden vastaisia.
            
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut ovat samanlaiset kuin ne, joihin on vedottu asiassa T-478/17, Mutualidad de la Abogacía ja Hermandad Nacional de Arquitectos Superiores y Químicos v. SRB, asiassa T-481/17, Fundación Tatiana Pérez de Guzmán el Bueno ja SFL v. SRB, asiassa T-482/17, Comercial Vascongada Recalde v. komissio ja SRB, asiassa T-483/17, García Suárez ym. v. komissio ja SRB, asiassa T-484/17, Fidesban ym. v. SRB, asiassa T-497/17, Sánchez del Valle ja Calatrava Real Estate 2015 v. komissio ja SRB sekä asiassa T-498/17, Pablo Álvarez de Linera Granda v. komissio ja SRB.